Colin Bass

Colin Bass (født 4. mai 1951 i London) er en engelsk musiker. Han er kjent som bassist for progrockbandet Camel som han sluttet seg til i 1979 og som tidligere medlem av verdensmusikk-pionerene 3 Mustaphas 3 samt for å ha produsert og solgt mange millioner album i Indonesia under navnet Sabah Habas Mustapha.

Biografi 
Colin Bass' eklektiske karriere startet med forskjellige småband i London-området, men han fikk ikke til noe særlig før han sluttet seg til Steve Hillage Band og en lengre europaturné. Deretter gikk han til Camel hvor han fikk til et veldig bra samspill med trommeslageren Andy Ward. Hans debutalbum var I Can See Your House from Here fra 1979 hvor han i  tillegg til å spille bass, fikk vise sitt vokale repertoar. 

Han var også medlem av verdensmusikk-pionerene 3 Mustaphas 3 fra 1984 til 1991. Bass har også spilt inn plater og fremført med mange internasjonale artister som Steve Hillage, Duncan Browne, Oumou Sangare, Dembo Konte & Kausu Kouyate, Maurice el Medioni, Stella Chiweshe. Han har også produsert album for Tarika, The Klezmatics, Ali Hassan Kuban og andre.

Colin Bass er kjent i Indonesia for å ha produsert og solgt mange millioner album og har spilt inn 3 album der under sitt eget navn (Sabah Habas Mustapha), som inneholdt mange topp indonesiske musikere fra Jakartaområdet. Det siste albumet So La Li av Sabah Habas Mustapha & the Jugala Allstars fra 2000 ble nominert av BBC Radio 3 til deres World Music Award. 

I 1999 ga han ut det første Bass-albumet An Outcast of the Islands, som ble innspilt i Polen og California og som hadde med Andrew Latimer og Dave Stewart fra Camel, og medlemmer fra de polske gruppene Quidam, Abraxas og Poznań Filharmoniske Orkester. Senere samme året utkom hans album Live at Polskie Radio 3, og i 2000 ble Live Volume 2 – The Acoustic Songs utgitt. Camels foreløpige siste album var A Nod and a Wink og kom ut i 2002.

Bass bor i dag i Berlin i Tyskland, hvor han jobber med soloprosjekter og har sitt ukentlige radioprogram på SFB Radio 4. Colin Bass er forøvrig storebror til den amerikanske skuespillerinnen Bo Derek.

Diskografi

Som Colin Bass 

 1998 – An Outcast of the Islands
 1998 – As Far As I Can See EP
 1999 – Denpasar Moon EP
 1999 – Live At Polskie Radio 3 2 CD 
 1999 – Poznań Pie – Live In Concert VHS 
 2000 – Live Vol. 2 – Acoustic Songs
 2002 – Gently Kindly 
 2003 – In the Meantime
 2003 – An Outcast of the Islands
 2005 – Planetarium – med Józef Skrzek

Som Sabah Habas Mustapha 

 1994 – Denpasar Moon
 1998 – Jalan Kopo
 1999 – So La Li
 2001 – Sambasunda – Berekis
 2004 – Denpasar Moon 2004

Med Camel 

 1979 – I Can See Your House from Here
 1981 – Nude
 1984 – Pressure Points
 1991 – Dust and Dreams
 1993 – Never Let Go
 1996 – Harbour of Tears
 1997 – On the Road 1981
 1998 – Coming of Age – Live-CD og DVD
 1999 – Rajaz
 2001 – The Paris Collection
 2002 – A Nod and a Wink

Med 3 Mustaphas 3 

 1987 – Shopping
 1990 – Soup of the Century
 1991 – Friends, Fiends & Fronds
 2001 – Play Musty For Me

Med RBC 
 2009 – RBC

Referanser

Eksterne lenker   
 
 
 Colin Bass' offisielle hjemmeside

Engelske bassister
Engelske gitarister
Engelske plateprodusenter
Camel
Personer fra London